Document ID: 32002D0280

Απόφαση της Επιτροπής
της 15ης Απριλίου 2002
που τροποποιεί την απόφαση 98/320/EΚ για τη διοργάνωση προσωρινού πειράματος δειγματοληψίας και δοκιμής σπόρων προς σπορά βάσει των οδηγιών του Συμβουλίου 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ
[κοινοποιηθείσα υπό τον αριθμό Ε(2002) 1404]
(Κείμενο που παρουσιάζει ενδιαφέρον για τον ΕΟΧ)
(2002/280/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/400/ΕΟΚ του Συμβουλίου, της 14ης Ιουνίου 1966, περί εμπορίας σπόρων τεύτλων προς σπορά(1), όπως τροποποιήθηκε τελευταία από την οδηγία 98/96/ΕΚ(2), και ιδίως το άρθρο 13α,
την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών(3), όπως τροποποιήθηκε τελευταία από την οδηγία 2001/64/ΕΚ(4), και ιδίως το άρθρο 13α,
την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά(5), όπως τροποποιήθηκε τελευταία από την οδηγία 2001/64/ΕΚ, και ιδίως το άρθρο 13α,
την οδηγία 69/208/ΕΟΚ του Συμβουλίου, της 30ής Ιουνίου 1969, περί εμπορίας σπόρων προς σπορά των ελαιούχων και κλωστικών φυτών(6), όπως τροποποιήθηκε τελευταία από την οδηγία 98/96/ΕΚ, και ιδίως το άρθρο 12α,
Εκτιμώντας τα ακόλουθα:
(1) Στο πλαίσιο της απόφασης 98/320/EΚ της Επιτροπής(7) είχε προβλεφθεί ένα προσωρινό πείραμα σε κοινοτική κλίμακα, για να εκτιμηθεί εάν η δειγματοληψία και δοκιμή σπόρων προς σπορά υπό επίσημη επιθεώρηση μπορούν να συνιστούν βελτιωμένες εναλλακτικές λύσεις έναντι των διαδικασιών επίσημης πιστοποίησης σπόρων προς σπορά, που απαιτούνται βάσει των οδηγιών 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ, χωρίς σημαντική μείωση της ποιότητας των σπόρων προς σπορά.
(2) Η Επιτροπή εξακολουθεί να συλλέγει στοιχεία με σκοπό την ενημέρωση και τη συμπλήρωση των πληροφοριών που έχουν παρασχεθεί ήδη από τα κράτη μέλη που συμμετέχουν στο πείραμα, σε σχέση με τα αποτελέσματα της εν λόγω συμμετοχής. Εξακολουθεί επίσης να συλλέγει στοιχεία σχετικά με τα δείγματα που παρασχέθηκαν από τα κράτη μέλη και αποτέλεσαν το αντικείμενο συγκριτικών κοινοτικών δοκιμών.
(3) Οι συνήθεις διεθνείς πρακτικές, συμπεριλαμβανομένων εκείνων που έχουν εγκριθεί από τον Οργανισμό Οικονομικής Συνεργασίας και Ανάπτυξης (ΟΟΣΑ) και τη διεθνή ένωση δοκιμής σπόρων προς σπορά ("ISTA"), εξακολουθούν να επιτρέπουν τη διενέργεια προσωρινών πειραμάτων δειγματοληψίας και δοκιμής σπόρων προς σπορά.
(4) Ως εκ τούτου, πρέπει να παραταθεί το προσωρινό πείραμα και επομένως, πρέπει να τροποποιηθεί αναλόγως η απόφαση 98/320/ΕΚ.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 4 της απόφασης 98/320/EΚ, η ημερομηνία "30 Ιουνίου 2002" αντικαθίσταται από την ημερομηνία "31 Ιουλίου 2004".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 15 Απριλίου 2002.

Labels: 7
18
19
6